Downloaded from YTS.MX
Ovo je bez sumnje jedan od najgorih dijelova sustava SAD-a.
Official YIFY movies site: YTS.MX
Neetično je i nemoralno.
Roditelji nemaju nikakva prava.
Bilo bi ljudskije vas upucaju nego da vam oduzmu dijete.
Zašto već godinama nema promjene?
Katastrofa.
Zato vam ovo i govorim.
Kad vam vrate dijete,
bježite iz te bolnice i više se u nju ne vraćajte.
Iskreno, zgrožen sam svime što je to dijete proživjelo.
-Čudovište! -Nema čudovišta. Mama je tu.
-Gurnuli ste glavu u pijesak. -Vjerovao sam liječnicima.
Prisežete li da ćete govoriti istinu?
Prisežem.
Ne mogu si pomoći. Borim se za svoje dijete.
Što bih trebala?
Ajme meni.
Recite mi što se dogodilo.
Kako me uopće možete pitati zašto se bojim bolnica?
Zbog vas imam traume!
Ustanite. Počinje sjednica 12. okružnog suda.
Nedostaješ mi. Nadam se da ću te brzo vidjeti.
Brzo ćemo se mi vidjeti.
Moramo biti strpljive, znaš?
POBRINITE SE ZA MAYU
VENICE, FLORIDA, 24. VELJAČE 2021.
Obitelj gradimo s ljubavlju.
Iskrenošću.
Povjerenjem.
Kao roditelji činimo sve što možemo za svoju djecu.
Dajemo sve od sebe.
Takvi smo bili Beata i ja.
Ali ništa me nije moglo pripremiti na ono što smo obitelj i ja proživjeli.
Baš ništa.
OTAC
Jack Kowalski započinje s iskazom.
Ovo je službeni zapis. Danas je 25. listopada 2021., 9.02.
ISKAZ JACKA KOWALSKOG
G. Kowalski, recite mi kakva je bila vaša supruga.
Odmah sam se zaljubio u Beatu.
Bila je zaista posebna.
Vidjelo joj se u očima.
Bila je iskrena.
Zbilja je bila čudesna.
Ovamo je stigla iz komunističke Poljske
kad je imala 16 godina.
Srednju školu pohađala je u Chicagu.
Ispričala mi je da su joj profesori rekli da neće uspjeti
jer slabo govori engleski.
Ali takvo što Beati niste smjeli reći jer nikad nije prihvaćala riječ „ne”.
A ja bih od nje često čuo „ne” kad bih u nečemu pogriješio.
Sama je platila fakultet i zaposlila se kao medicinska sestra
u laboratoriju za kateterizaciju sveučilišnog centra u Loyoli.
Profesori su pogriješili.
Beata je najviše od svega željela imati dijete.
Odmah je isplanirala kako će izgledati soba.
Kupovala je odjeću i uređivala prostor.
Otpočetka sam znao da će biti divna majka.
Nažalost, imali smo poteškoća sa začećem.
Ali bez obzira na silan stres, Beata nije odustajala.
Nipošto.
Onda se rodila Maya.
Beata je Mayi uvijek htjela pružiti sve najbolje.
Satove klavira, školu na poljskom.
Vodila je bilješke o svim Mayinim aktivnostima.
Bilo nam je toplo oko srca jer smo dijelili nešto novo u životu.
Dvije godine poslije rodio se Kyle.
Pukom srećom.
Nismo ni pokušavali.
I tako sam sanjala
Zlatne i srebrne snove
Baš kao u filmovima
Za koje svako slomljeno srce zna
U rano proljeće 2015.
život nas je mazio.
Beata je tad pomagala ljudima s intravenoznom terapijom kod kuće.
Ja sam bio vatrogasac.
Nakon odlaska u mirovinu mogao sam se više posvetiti djeci.
Imali smo prekrasnu kuću u prekrasnoj četvrti.
Ostvarenje snova. Pravi raj.
A onda se Maya razboljela.
Maya Kowalski započinje s iskazom.
Danas je 15. listopada 2021.
ISKAZ MAYE KOWALSKI
Zdravo, Maya.
U razdoblju od 2015. do 2017.
s kojim si se točno simptomima suočavala?
Sjećaš li se?
Sjećam se jakih bolova.
SIMPTOMI: LEZIJE, UMOR
Boljele su me ruke, noge, stopala.
Stalno sam bila letargična.
Nisam se više mogla kretati kako treba.
Nismo znali točan uzrok, a stanje se s vremenom pogoršavalo.
-Kad su problemi počeli? -Prvo sam mislila da je to samo astma.
BEATA I IMUNOLOG, LISTOPAD 2015.
-Onda su joj se začepili dišni putovi. -Dobro.
Iskašljavala je žuto-zelenu sluz, upalili su joj se sinusi.
Nije mogla izaći iz kuće. Kad god bi izašla, počela bi kašljati.
Sve je krenulo od problema s disanjem.
Imala je infekciju dišnog sustava.
Boljela ju je glava i vid joj je bio zamućen.
Imala je osjećaj kao da joj koža gori.
Smeta ti kad ti dotaknem noge?
Noge su joj se uvijale.
-Možeš ti to. -Dođi mami.
Nije mogla hodati.
Još malo.
-Znam. -Ne mogu više!
Po cijele bih je noći čuo kako plače zbog strašnih bolova.
Ali nismo znali zašto.
I nismo to htjeli prihvatiti.
Maya.
BEATINI AUDIOZAPISI
Budi jaka.
Pokušavam.
Obilazili smo razne liječnike, išli do bolnice do bolnice…
Htjeli smo odgovore.
Kao medicinska sestra Beata je bila vrlo temeljita.
BEATINE BILJEŠKE
Od samoga početka bilježila je svaki liječnički pregled.
No liječnici bi samo digli ruke i rekli: „Ništa mi tu ne možemo.
Ne znamo o čemu se radi.”
BEATA I IMUNOLOG, LISTOPAD 2015.
Razumijem da joj je zaista strašno,
ali još nisam siguran o čemu se ovdje točno radi.
Ako vam dijete kaže da ne može disati,
možda ima napad tjeskobe. Ne znam.
-Pa… -Mnogo je toga pod upitnikom.
Odmah se vraćam.
Mama, nije ovo tjeskoba.
Znam, zlato. Znam.
Liječnik želi shvatiti o čemu se radi. Samo budi mirna.
Roditelji znaju kad nešto nije u redu.
Liječnici se nisu dovoljno trudili.
Beata je stigla kući. Umjesto na počinak krenula je istraživati.
Tako je našla dr. Kirkpatricka.
Maya, smijemo li ovim videom educirati drugu djecu?
-Da. -Dobro. Da vidimo povijest bolesti.
MAYA KOD DR. KIRKPATRICKA, LISTOPAD 2015.
Prije tri mjeseca počela su te boljeti stopala.
Noge su joj uvijene. Vidite?
To se zove distonija.
Stanje je toliko loše da Maya više ne može stati na noge.
-Idemo testirati? -Može.
Pokušaj podići desnu ruku koliko god uspiješ, može?
Više ne ide? Bravo, Maya.
Sad će ti mama malo pomoći. Dođite ovamo.
Podignite joj stopalo.
Sad pokušaj micati prstima. Daj sve od sebe, može?
To je sve?
-Mama, ništa se ne miče? -Ne.
Dobro. Bravo.
Maya, hoćeš dekicu…
Već pri prvom susretu s Mayom i njezinom majkom u rujnu 2015.
znao sam u čemu je problem.
ANESTEZIOLOG, STRUČNJAK ZA CRPS
Bio je to CRPS, kompleksni regionalni bolni sindrom.
Ovaj videozapis izrađen je u suradnji s dr. Anthonyjem Kirkpatrickom.
Što je to CRPS?
Najlakše ga je objasniti ako pogledamo kako nastaje.
Recimo da ste se ozlijedili.
Znate da će bol za tjedan-dva popustiti,
oteklina će splasnuti, a crvenilo će se povući.
No kod bolesnika s CRPS-om simptomi se s vremenom pogoršavaju.
Objavljene studije slučaja pokazuju
da se incidencija CRPS-a znatno povećava kod djece u dobi od 9 do 11 godina,
a stanje posebno pogađa djevojčice.
Bolesnici se ponajprije žale na osjećaj žarenja.
Koža im postaje osjetljiva i na najmanji dodir.
Nama je perce mekano na dodir.
ISJEČAK IZ VIJESTI
No za bolesnike s CRPS-om ono je oštro poput noža.
Sindrom je prvi put opisan prije 100 godina,
a moderna medicina uvela ga je tek 1990.
Ipak, mnogi za njega još ne znaju,
a bolesnicima se govori da je problem psihološke naravi.
Kad sam prvi put pregledao Mayu,
s obzirom na težinu simptoma, lezije, žarenje u nogama
i bol u cijelom tijelu,
znao sam da ima CRPS u uznapredovaloj fazi
i da moramo odmah krenuti s agresivnim liječenjem.
Liječili smo više od 3000 bolesnika koji su patili od CRPS-a.
Znamo najučinkovitiji lijek.
Zove se ketamin.
Lijek koji se često konzumira u klubovima
mijenja svoju reputaciju zahvaljujući stručnjacima za bol.
Radi se o ketaminu,
a liječnici ga koriste za bolesnike s kroničnim bolovima.
Ketamin je siguran i učinkovit lijek za CRPS u uznapredovaloj fazi.
Kad ketamin uđe u tijelo, počinje stimulirati mozak
i resetira cijeli sustav.
Povećava krvni tlak, potiče cirkulaciju i ubrzava disanje.
Kod Maye smo prvi put isprobali izvanbolničko liječenje uz nisku dozu…
Boli li te?
Ali bez uspjeha.
Samo ovdje…
Zato sam majci i Mayi predložio postupak inducirane ketaminske kome.
Kod nekih bolesnika bol se liječi induciranom komom.
Liječnici tada koriste 50 puta veću dozu od uobičajene
i induciraju petodnevnu komu.
Znate da će se stanje pogoršati.
Ne pomaže ništa, ni operacija, ni lijekovi, ni blokada živaca.
Onda pokušate s ovime i pomogne.
Prema dr. Kirkpatricku
liječenje je eksperimentalno i dostupno u Meksiku.
Kad su nam rekli da moramo u Meksiko, nisam mogao vjerovati.
Zatim nam je rekao da postoji šansa da Maya umre.
Mislim da će sve dobro proći.
Bilo je zastrašujuće,
ali nije bilo drugih opcija.
Mayi bi bez toga svaki dan bilo sve gore.
Odlučili smo je odvesti u Monterrey u Meksiku.
MONTERREY, MEKSIKO, STUDENI 2015.
Probudit ću se?
BEATINI AUDIOZAPISI
-Hoćeš. -Bit ću normalna?
Da. Ti i jesi normalna. Bit ćeš normalna i kad se probudiš.
-Čudno se osjećam. -Nisi čudna.
Jako se čudno osjećam.
-Jako čudno. -Odlično ti ide.
Vratimo se na ketaminsku komu u Meksiku.
ISKAZ MAYE KOWALSKI
Sjećaš se boravka u bolnici?
Sjećam se da sam bila u sobi.
Primila sam veću dozu,
pa sam imala više nuspojava, odnosno halucinacija.
Ali mama je bila uz mene i to mi je pomoglo.
Danas je prvi dan kome, srijeda, 18. studenoga.
Maya je dobro.
Danas je petak, 20. studenoga. Ovo je treći dan kome.
Maya je odlično.
Danas je peti dan kome.
Jutros je gadno povratila,
pa su joj morali dati još ketamina.
Danas je šesti dan kome, 22. studenoga 2015.
Volim te, Maya.
Tata te voli, Kyle te voli, Corinne te voli.
Svi te vole.
Ne!
Ne. Nemoj. Ne diži ih.
-Mama! -Da, mama je ovdje.
Hej.
-Tu sam. -Mama, došla su čudovišta.
Nema čudovišta, mama je tu. Mama nije čudovište, dobro?
ŠESTI DAN KOME, 22. STUDENOGA 2015.
Maya, htjeli bismo te nešto pitati.
Mama te želi nešto pitati, može?
-Može. -Nemoj dirati naočale.
-Dobro. Mama? -Da?
-Bok, Maya. -Da?
Mama je tu. Prepoznaješ me?
-Da. -Dobro.
-A kako se zove tvoj brat? -Kyle.
Bravo!
Dosta je dobro.
Radi nehotične pokrete, ali to je očekivano.
Nije imala štetnih halucinacija.
-Je li tako? -Tako je.
Dobro. Maya!
-Imam pitanje. Spremna? -Da
Daj mi znak, Maya.
-Ovaj? -Bravo! Ma hej!
Svaka čast.
Maya se probudila iz kome i bilo joj je bolje.
Rekla je da je gladna. Odahnuli smo čim smo to čuli.
Terapija je uspjela. Ketamin je zbilja suzbio bol.
Mučilo me kratkoročno pamćenje i katkad bi mi se zamutio vid,
ali trpjela sam te nuspojave kako bi mi općenito bilo bolje.
6. SIJEČNJA 2016.
Maya, danas je 6. siječnja. Obavili smo terapiju ketaminskom komom.
Je li se na kraju isplatilo?
-Da. -Puno je pomoglo.
Pogotovo s glavoboljama, zar ne?
-Smanjile su se. -Dobro.
-Sad su blaže. -Tako je.
-Manje je bole noge. -Da.
Tako da…
-Dobro… -Bolje je.
Maya, jesi spremna za testiranje?
Stavi desnu ruku iza glave.
Prije to nikako nisi mogla. Boli li te?
Ne baš.
Ne baš. Dobro. Sad drugu ruku.
-Ni to prije nisi mogla. -Nisam.
Već smo rekli da je važno…
Kad smo se vratili iz Meksika,
nismo si više mogli priuštiti terapije dr. Kirkpatricka.
Preporučio nam je svog kolegu, dr. Hannu.
On je Mayi propisao niske doze ketamina.
REVOLUCIONARNA INRAVENOZNA KETAMINSKA TERAPIJA
Tako, bravo. Volim te.
I ja tebe.
Sad polako siđi.
Bila je sve snažnija.
Distonija se povlačila.
Nije mogla hodati, ali služila se rukama i jako je dobro napredovala.
Mayi će nakon ovoga sigurno trebati dvostruka doza ketamina.
Vratila se u školu. Opet se smijala i igrala.
Terapija je djelovala i bio je to pravi blagoslov.
Barem na godinu dana.
Onda nas je pogodio uragan.
7. LISTOPADA 2016.
Stanje otprije sat vremena dodatno se pogoršalo.
Uragan Matthew približava se istočnoj obali Floride.
Mostovi su zatvoreni. Gdje god bili, pronađite zaklon.
Vani je preopasno.
Maya je opet bila loše.
Bolest se vratila u teškom obliku.
Požalila se na bolove u trbuhu.
U jednom je trenutku vrištala, plakala i preklinjala nas da joj pomognemo.
Nazvao sam Beatu na poslu.
Dobro, čekaj da se zaustavim.
Rekao sam joj: „Moram je odvesti na hitnu.”
DJEČJA BOLNICA JOHNS HOPKINS
Parkirao sam ispred ulaza.
Čim smo došli na trijažu, opet su nam postavili ista pitanja.
Prva sestra nije znala što je to CRPS.
ISKAZ JACKA KOWALSKOG
Nisu znale ni druge. Od nas su tražile sve informacije.
Onda sam nazvao suprugu i ona je razgovarala s liječnikom.
BEATINI AUDIOZAPISI
Za bolove uzima nisku dozu naltreksona i ketamina oralno prema uputi liječnika.
Zahtijevala je samo da joj se daje ketamin.
ISKAZ LIJEČNICE HITNE SLUŽBE
Stalno i što većim dozama.
Beata je stigla nakon sat vremena.
Bila je agresivna i teška.
Mama nam je zapovijedala.
ISKAZ PEDIJATRICE
Rekla je: „Ovako ćete napraviti.”
Beata im je objašnjavala kako moraju pristupiti liječenju bolesti.
Ne poznajete njezinu dijagnozu.
Ne znate koliko je lijekova potrebno da se ti bolovi dovedu pod kontrolu.
Nisu shvaćali.
Može doći do zatajenja srca i dišnog sustava.
Kći joj zbog toga može umrijeti.
To je očito nije previše zabrinjavalo.
SNIMKA NADZORNE KAMERE
U dječju bolnicu Johns Hopkins stigla si 7. listopada 2016.
Sjećaš li se tog dana?
ISKAZ MAYE KOWALSKI
Ne sjećam se baš tog dana,
ali sjećam se početka boravka u bolnici.
Sjećam se strašnih bolova.
Je li te bolio trbuh, stopala ili cijelo tijelo?
Uglavnom trbuh.
Poslali su me na odjel hitne pomoći, a nakon toga na intenzivnu.
Na pedijatrijski odjel za intenzivnu njegu.
To je uglavnom sve čega se sjećam.
Liječili su je niskim dozama ketamina, ali kod Maye to nije djelovalo.
Dani su prolazili, a njezino se stanje nije mijenjalo.
Posumnjali smo na kompleksni opći bolni sindrom.
ISKAZ PEDIJATRIJSKOG KARDIOLOGA
Beata je znala da niske doze neće djelovati.
Ali nisu je slušali.
U tom se trenutku situacija razbuktala.
Govorilo se o odlasku iz bolnice.
Tad sam pomislio da je Maya u opasnosti.
Rekli su nam da će pozvati zaštitare ako pokušamo otići iz bolnice.
Kad posumnjate na zlostavljanje djeteta,
dužni ste se obratiti centru za socijalnu skrb.
Nekoliko dana poslije
posjetio sam Mayu u bolnici.
U jednom trenu sestra je izašla iz sobe,
a ušla je žena tamne kose.
Prisežete li da ćete govoriti istinu?
PEDIJATRICA ZA ZLOSTAVLJANU DJECU
-Prisežem. -Kako se zovete?
Sally Marie Smith.
Nije se ni predstavila.
Samo je ušetala, pogledala mene, pa Mayu.
Ušla je.
ISKAZ MAYE KOWALSKI
Ponašala se kao liječnica u toj bolnici.
Počela je postavljati pitanja.
Da smo znali tko je, ne bismo s njom razgovarali.
Pitala je što je Mayi i gdje se liječi.
Pitala je za lijekove,
zašto dopuštam da joj daju tako visoke doze.
Rekao sam da su tako odredili liječnici.
ISKAZ STRUČNJAKA ZA CRPS
Doktore, imam 55 otopina za infuziju od početka siječnja do listopada 2016.
U više ste navrata propisali i ketamin za oralnu primjenu kod kuće.
-Je li tako? -Tako je.
Jesu li bolove u trbuhu mogle uzrokovati te infuzije?
To je moguća nuspojava.
Dijete je tad primalo 1000 miligrama.
ISKAZ DR. SALLY SMITH
I to dan za danom.
To nisu uobičajene doze ketamina.
Moji pacijenti uzimaju i po 1500 mg dnevno.
Svaki je pacijent drukčiji.
Neki razviju otpornost,
neki trebaju veće doze zbog napredovanja bolesti.
Djelotvorna doza za Mayu bila je 1000 miligrama u razdoblju od četiri sata.
Više liječnika posumnjalo je, među ostalim u prijavi dežurnoj liniji,
na Münchausenov sindrom preko posrednika
-Münchausenov sindrom. -Münchausen.
Münchausenov sindrom ili medicinsko zlostavljanje djeteta.
Radi se o obliku zlostavljanja djeteta
kod kojeg skrbnik daje lažne ili preuveličane informacije,
oglušuje se na liječničke preporuke
i takvim ponašanjem djetetu nanosi štetu.
Ispitivala nas je desetak minuta,
a zatim je izašla iz sobe.
Bilo je mnogo dokaza o medicinskom zlostavljanju.
IZVJEŠĆE DR. SMITH
Sudeći prema njima,
za zlostavljanje djeteta ponajprije je odgovorna gđa Kowalski.
Vratila se sestra koja mi je pomagala.
Rekla mi je da odem.
Da nad mojom kćeri…
skrbništvo preuzima država.
Gledao sam svoju kćer u oči i ona je gledala mene.
Pitao sam se hoću li je opet vidjeti.
Optužili su Beatu da je drogirala Mayu.
MAJKA VIŠE NE SMIJE BITI ZADUŽENA ZA SKRB NAD MAYOM.
Mislili su da Maya glumi da ima CRPS.
BOLOVI SU PSIHOLOŠKE NARAVI.
Tada sam rekao da moramo angažirati odvjetnika.
Obitelj Kowalski upoznala sam u listopadu 2016.
Kad sam upoznala Beatu…
ODVJETNICA
…dojmilo me se koliko zna o bolesti svoje kćeri.
Mnogo je propatila.
Obišla je brojne liječnike tražeći lijek za Mayu.
Bila je strašno zabrinuta zbog Maye
koja je sada sama u bolnici, izolirana od svoje obitelji.
Nije joj bilo jasno
zašto Ministarstvo djece i obitelji poduzima ovakve mjere.
Objasnila sam Jacku i Beati
da su ovakvi slučajevi ustvari vrlo česti.
Istražitelji iz centra za socijalnu skrb imaju ovlasti roditeljima oduzeti dijete.
Dovoljna je samo osnovana sumnja da je dijete u opasnosti.
Sustav socijalne skrbi u Floridi dio je privatnog sektora.
Kad je razmatrala Mayin slučaj, Sally Smith radila je za Suncoast Center.
Taj centar istražuje slučajeve zlostavljanja djece
u okrugu Pinellas.
Ondje se nalaze sve dječje bolnice.
Šansa da će djeca iz tog okruga biti odvojena od obitelji
dva je i pol puta veća nego na razini države.
Ja to zovem industrijom socijalne skrbi.
Ali podsjećam vas,
kad su 70-ih godina osnovani centri za socijalnu skrb u ovoj zemlji,
bavili smo se slučajevima djece koja su bila žrtve tjelesnog kažnjavanja,
koja su imala modrice, polomljene kosti, ožiljke od cigareta.
Bilo je slučajeva spolnog zlostavljanja.
To se i dalje događa,
no posljednjih godina susrećemo se s novom dijagnozom.
S medicinskim zlostavljanjem djece.
Kad roditelj djeteta s neobičnom bolešću
posjeti pet različitih liječnika kako bi saznao uzrok te bolesti,
mogu ga optužiti za biranje liječnika
i izlaganje djeteta nepotrebnim zahvatima zbog vlastitih psihičkih problema.
Kako ste vi procijenili Beatu?
Mislim da je katkad bila
malo preizravna.
Možda je to neke liječnike uvrijedilo.
Netko se u dječjoj bolnici uvrijedio,
pa je došlo do sukoba.
Čim sam saznao da Sally Smith istražuje slučaj,
nazvao sam je.
Objasnio sam joj o kakvoj je dijagnozi riječ.
Imam i objektivne dokaze za vas.
Čuli smo se telefonom.
ISKAZ DR. SALLY SMITH
Ali to nije unijela u izvješće dva dana poslije.
Iznijela sam informacije
na najprofesionalniji mogući način
i donijela zaključak.
Rekao sam da, ako nastavi s tim,
posljedice za dijete bit će katastrofalne
i trajno će naštetiti cijeloj obitelji.
Je li vas upozorio na to da vaša istraga
može nepotrebno i trajno naštetiti djetetu i obitelji?
Ne znam je li baš to rekao.
Nekoliko dana poslije zabilježio je dijelove našeg razgovora.
Pročitala sam vam svoje izvješće.
Svakako mogu potvrditi da istraga i medicinska procjena
o zlostavljanju djeteta mogu nanijeti bol obitelji.
Je li se to dogodilo obitelji Kowalski?
-Nanesena im je bol? -Ne znam. Pitajte njih kako su se nosili.
NEKOLIKO SATI NAKON ODUZIMANJA MAYE RODITELJIMA
BEATA NA TELEFONU S BOLNICOM
Mogu razgovarati s Mayom?
Pitala sam socijalnu radnicu.
Rekla je da možete razgovarati tek sutra nakon saslušanja.
Ne smijem se ni čuti sa svojom kćeri?
Odustani.
Ne. Mogu vam reći kako je,
ali večeras ne možete razgovarati.
Dali ste joj lijekove za bolove?
Maloprije je dobila Ativan.
Dobit će ga opet u 11 sati.
Beata je bila usredotočena na Mayino liječenje.
Ako me moja kći želi čuti,
želim da nam to omogućite.
Ja, s druge strane,
nisam htio prouzročiti još napetosti između bolnice i naše obitelji.
Beata.
Prestani.
Ne želim da moje dijete pati.
Ona je i dalje je moje dijete.
Prekini.
Znam. Dat ću sve od sebe. Ni ja ne želim da pati.
Dobro. Hvala, Theresa.
-Nema na čemu. Laku noć. -I vama. Doviđenja.
Umjesto da se zagrlimo,
posvađali smo se.
Zamjerit će ti ovo.
Dosta s tim pizdarijama! Želim opet vidjeti kćer!
Prestani! Ne spominji lijekove!
Prestani s glupostima!
Samo ćeš izazvati dodatne probleme!
Želim vidjeti kćer! Dosta je bilo!
-Nemoj vikati pred… -Ne razumiješ!
Dođi. Ne, ti ne razumiješ. Smijem pitati što god želim.
Ne! Iskoristit će to protiv tebe!
Sto posto! Maltretiraš ih!
Pusti ih na miru!
Sve ćeš uprskati!
Volim te, mama.
Ali, molim te, poslušaj ga.
-Molim te. -Dovraga sve.
Molim te, poslušaj tatu i nemoj…
Nije uvijek u pravu.
Obitelj nam se raspadala.
SNIMKA RAZGOVORA BEATE I ODVJETNIKA
Ona vještica danas mi je rekla:
„Dajete joj ketamin kod kuće, intravenozno.”
Rekla sam: „Ne znam odakle vam to.”
I sad je ta lažljivica i gadura prijavila…
-Dobro. Smiri se. -E pa ne mogu!
Borim se za svoje dijete. Što bih trebala?
Jako je važno da ostanete smireni.
Pogotovo jer ste ih vi naljutili, Beata.
Znam da ste slijedili upute liječnika.
Nema dokaza da ste izmislili bolest i da preuveličavate cijelu situaciju.
Dobro.
Sutra u 9 sati imate saslušanje.
-Oboje morate doći. -Hoćemo.
Da, oboje ćemo doći.
SASLUŠANJE O PRIVREMENOM SKRBNIŠTVU
U prvoj fazi postupka sudac odlučuje gdje će dijete privremeno boraviti
na temelju preliminarnog izvješća istražitelja iz centra za socijalnu skrb
i brojnih neprovjerenih informacija.
MAJKA JE TRAŽILA VISOKE DOZE KETAMINA.
Iznose se mišljenja raznih liječnika.
Sve prolazi.
BILA JE IZRAZITO UPORNA.
Bitku najčešće dobije sustav, a obitelji su tada pred njim vrlo ranjive.
SEDMI DAN HOSPITALIZACIJE
PRVI DAN POD SKRBNIŠTVOM DRŽAVE
Dobro jutro.
SASLUŠANJE, 14. LISTOPADA 2016.
Odlučujemo o privremenom skrbništvu nad djevojčicom Mayom.
Vi ste majka i otac Maye i Kylea?
Jesam. Beata Kowalski. Mama.
Jack Kowalski. Otac.
U redu, hvala. Imam kopiju optužbe protiv roditelja.
Imam i kopiju liječničke procjene tima iz centra za socijalnu skrb,
odnosno preliminarnog izvješća.
S obzirom na optužbe
smatram primjerenim da se zabrani kontakt između majke i Maye. Svjesna sam da…
Beata.
…jer se 50-godišnja žena upravo onesvijestila na sudu.
-Možete li otvoriti oči? -Osoba diše.
-Beata. Hej. -Čujete li nas?
-Beata? -Pogledajte nas.
Pogledaj me, može?
Beata se srušila i lupila glavom o pod.
Skrbništvo nad Mayom preuzeo je centar za socijalnu skrb dječje bolnice.
Terapija joj je promijenjena
jer je Beata navodno imala Münchhausenov sindrom preko posrednika.
Sudac je uputio Beatu na psihološku obradu.
Beata se podvrgnula psihološkom testiranju.
Nalaz je pokazao da ne boluje od Münchhausenova sindroma.
No patila je od poremećaja prilagodbe i depresije jer joj je oduzeto dijete.
I, naravno, jer ju je napao sustav.
SAVJETNICA ZA RODITELJE
BEATINI AUDIOZAPISI
Beata, morate shvatiti da ovakvi slučajevi nisu pravedni.
Sustav nije briga za dokaze.
Pomagala sam roditeljima u 60 takvih slučajeva.
Dijete ćete vratiti ako budete surađivali.
Dobro, ali moram vas prekinuti.
Svaki su mi dan govorili da ne znaju kako se liječi to stanje.
Želim da se moja kćer liječi.
Ja vam vjerujem.
Ali sudski je postupak pokrenut i sada to više nije važno.
Suce nije briga je li bolnica pogriješila.
Važno im je jedino da vi ne ugrožavate svoje dijete.
Suci se samo pitaju:
„Hoće li roditelji ubiti dijete ako im ga vratimo?”
Prema mom iskustvu, ako želite uspješno okončati slučaj,
trebate ih sve uvjeriti da ste se predomislili
i da ćete ih poslušati.
Kad vam vrate dijete,
bježite iz te bolnice i više se u nju ne vraćajte.
A u međuvremenu moram gledati kako se stanje moje kćeri pogoršava.
Pa, nemate izbora.
Može patiti neko vrijeme, ali će vam je vratiti
ili može patiti zauvijek bez vas.
Shvaćam.
Maya, je li ti itko u bolnici rekao zašto su te odvojili od roditelja?
Nitko mi nije ništa izravno rekao.
Sama sam shvatila.
ISKAZ MAYE KOWALSKI
Jesi li razumjela?
Imala si deset godina. Jesi li razumjela što se događa?
Bila sam zbunjena.
Imala sam hrpu pitanja, ali nitko mi nije htio odgovoriti.
Rekli bi: „Ne smiješ se čuti s njima.”
Nisam imala pojma.
ČETVRTI DAN POD SKRBNIŠTVOM DRŽAVE
Napokon su mi dopustili da posjetim Mayu.
Ali pravila su bila stroga.
NENAJAVLJENI SU POSJETI ZABRANJENI.
Nisam je smio pitati kako je ni kako ide liječenje.
Nisam joj mogao reći kad ide kući.
Nisam smio spominjati mamu.
Posjet je bio vrlo kratak
i bilo je jako teško
jer vidio sam da joj se stanje pogoršalo.
JACKOVE BILJEŠKE
MAYA MI JE REKLA DA JE BOLI.
STANJE JE SVE GORE.
Stopala su joj se još više uvila. Imala je dodatne lezije.
Postaja je sve slabija i to me je najviše od svega uznemirilo.
Kad sam se vratio kući iz bolnice,
Beata je pitala kako je njezina djevojčica,
provode li na njoj zahvate, daju li joj lijekove i slično.
A ja joj nisam smio ništa reći.
Znate, nisam…
Da sam joj rekao,
izgubio bih očinsko pravo da posjećujem svoju kćer.
Netko ju je morao posjećivati.
Zato sam šutio.
Kyle…
ISKAZ KYLEA KOWALSKOG
…jesi li posjećivao sestru u dječjoj bolnici Johns Hopkins?
Jesam.
Kakva ti se činila kad bi joj došao u posjet?
Činilo se kao da ne želi biti ondje.
Bilo mi je teško bez roditelja.
Bilo mi je teško vjerovati ljudima koje uopće ne poznajem.
Govorili su da je Maya sve umislila.
ISKAZ JACKA KOWALSKOG
Pokušavala je objasniti o kakvoj se bolesti radi,
a nitko je nije slušao.
To nije istina. Poznajem svoju kćer.
LIJEČNIK:
MAYA SE UPRAVO ODGURIVALA STOPALIMA U INVALIDSKIM KOLICIMA.
SALLY SMITH: IMA DESET GODINA.
SREĆOM, NE MOŽE STALNO GLUMITI.
NIJE NI SVJESNA DA ČINI „FIZIČKE” POGREŠKE.
U UTORAK ĆU JOJ FOTKATI TE „NEPOKRETNE” NOGE ZA SUD.
Je li joj se stanje popravilo…
ISKAZ DR. SALLY SMITH
…otkako je boravila u bolnici Johns Hopkins?
Jest.
Udebljala se.
Odviknuli su je od brojnih lijekova.
Više nije imala bolove u trbuhu.
Jesu li se bolovi smanjili dok si boravila u bolnici?
ISKAZ MAYE KOWALSKI
-Prigovor. Sugestivno pitanje. -Nisu.
Ne baš. Stalno sam trpjela bolove.
Ako se CRPS ne liječi,
odnosno bez lijekova, bez odgovarajuće fizikalne terapije
i bez potpore koja ima važnu ulogu,
stanje se gotovo sigurno neće popraviti.
Iako su me liječnici stalno obilazili,
nisu me uopće slušali. Ignorirali su me.
To se nije prvi put dogodilo.
Nakon nekoliko dana u bolnici nisu joj htjeli dati ketamin.
Bez velikih doza ketamina nije mogla gotovo uopće pomaknuti noge.
Zato nastaju krvni ugrušci, a ako se odvoje i uđu u pluća,
mogu uzrokovati smrt.
Bilo mi je važno da Beata shvati
koliko je situacija ozbiljna.
IMATE PRAVO OSPORITI DIJAGNOZU „FIKTIVNOG POREMEĆAJA.”
Upozorio sam je da će Maya umirati polako i bolno.
BOLNICA SKRIVA PROPUSTE U LIJEČENJU ZBOG KOJIH ĆE MAYA UMIRATI U BOLOVIMA.
-Beata? -Da, ja sam.
BEATINI AUDIOZAPISI
Maya vas treba.
Recite mi samo koja su pravila da ne bih rekla nešto pogrešno.
Nema razgovora o sudskom postupku.
Pitajte je što radi, kako je i slično.
Dobro.
Možete početi.
Bok, Maya. Kako si, zlato?
-Bok, mama. -Sunce moje, kako si mi?
Jako mi nedostaješ.
I ti meni, ljubavi. Jako mi nedostaješ.
Moramo biti strpljive, znaš?
Dobro.
Kako si spavala?
Bila sam budna do 2 sata.
Ajme. Nisi mogla zaspati?
Nisam.
Jesi li sama u sobi ili Cathi sjedi pokraj tebe?
Gđa Cathi sjedi pokraj mene.
Jedna socijalna radnica u dječjoj bolnici Johns Hopkins
dodijeljena je mojoj kćeri.
-Kako se zovete? -Catherine R. Bedy.
ISKAZ SOCIJALNE RADNICE
Nešto nam se kod nje nije sviđalo, pa smo je potražili na internetu.
Odmah smo našli da je bila uhićena zbog zlostavljanja djeteta.
BEDY JE DJEČAKU KOLJENIMA PRITISNULA PRSA.
ŽALIO SE DA NE MOŽE DISATI. REKLA MU JE: „MOŽEŠ.”
Beatu lažno optužuju za zlostavljanje i dok sve ovo zna s druge strane linije,
ne može ništa učiniti za svoje dijete.
-Tek si se probudila? -Da.
BEATINI AUDIOZAPISI
-Tko je danas s tobom? -Cathi.
Prekida nas, znaš. Čujem kako priča u pozadini.
-Mama? -Da?
Promijenite temu.
Hoću. Ali ovo je vrijeme za mene i moju kćer.
Mama, promijenite temu.
Optužbe su protiv Cathi odbačene.
BEATINE BILJEŠKE: NAJGORI DAN U ŽIVOTU.
Beatu je to uzrujalo.
Cathi Bedy rekla je da će me dati udomiti.
ISKAZ MAYE KOWALSKI
Rekla je da mi je mama u psihijatrijskoj bolnici.
Rekla je da će me dati na posvajanje.
-Jeste li stavljali Mayu u krilo? -Jesam.
Jeste li je grlili?
Pa, često tješimo djecu, tako da…
Vjerojatno sam je grlila dok mi je sjedila u krilu.
-Mislite li da ste Mayi bili dragi? -Prigovor, sugestivno.
Da, ali…
Ali katkad se ljutila na mene jer sam radila u toj bolnici
zajedno s liječnicima.
Jesu li ti rekli zašto te žele fotografirati?
Jesu.
Cathi Bedy prišla je mom krevetu i rekla: „Ovo je nužno ako želiš na saslušanje.”
Odjel za upravljanje rizicima odlučio je da fotografirate Mayu?
-Da. -Skinula me.
Nosila je grudnjak i hlačice.
Držala me je i fotografirala.
Fotografirali smo joj ruke, noge, lice i trbuh.
Vrištala sam, plakala i vikala: „Ne!”
Nije htjela da je tako fotografirate?
Nije.
Bila sam vrlo jasna.
Ali svejedno ste je fotografirali.
Nažalost, jesmo.
Kako ste od roditelja zatražili dopuštenje da fotografirate njihovo dijete?
Nismo ih zvali.
Propustila sam Noć vještica, Dan zahvalnosti i svoj rođendan.
Razmišljala sam samo o tome kad ću ići kući i vidjeti mamu.
47. DAN POD SKRBNIŠTVOM DRŽAVE, 29. STUDENOGA 2016.
Bok, Maya. Kako si, zlato?
Nisam dobro.
Nisi dobro?
Jako mi je teško. Stalno plačem.
Tramadol ti ne pomaže?
Ne, nikako.
-Što ti još daju protiv bolova? -Ništa.
Jako mi je žao, sunce.
Da te bar mogu masirati i grliti.
Da bar.
Jesi li dobila moje pismo?
-Dala ti ga je gđa Cathi? -Nije.
-Što? -Nema nikakvog pisma.
Poslala sam ga Charlotte.
-Onda morate pitati Charlotte. -Dobro.
Jesi razgovarala s odvjetnikom?
Jesam. Danas dolazi.
Super. Obavezno razgovaraj s njim.
Pa, telefonom ne mogu jer ne smijem nikoga zvati.
Kako to misliš da ne smiješ nikoga zvati?
Nisi u zatvoru ni u koncentracijskom logoru.
-Mama. -Da?
Sestra joj mora objasniti kako. To je sve.
Dobro.
Kako si provela Dan zahvalnosti?
-Ne baš dobro. -Znam.
Meni je bio najgori u životu.
Ne razumijem zašto se ovo događa.
Da. Jako je teško i komplicirano.
Nismo napravili ništa loše, a sad ovako patimo.
Znam. Jako mi je žao, zlato.
Jako mi je žao. Budi jaka, dobro?
Dobro.
Molim se za tebe svaki dan.
I ja.
Budi mi jaka.
-Pokušavam. -Dobro.
Mama? Morate se pozdraviti.
Ja moram dalje na posao.
Dobro.
-Hvala, Maya. Volim te. Bok. -I ja tebe. Bok, mama.
Ne znam je li to bilo zbog pitanja o terapiji i lijekovima
ili zbog tema o kojima nisu smjele razgovarali.
BEDY: DANAŠNJI RAZGOVOR NAŠTETIO JE DJETETU.
Ali Cathi Bedy optužila je Beatu da je tijekom razgovora bila neprimjerena.
I pokušala je Beati ukinuti prava.
Beata je inače bila jaka.
ZA DR. HANNU
Ali ovo ju je uništilo.
JA VIŠE OVAKO NE MOGU. NE ŽELIM OVAKO ŽIVJETI.
TA ME ZLA ČUDOVIŠTA UNIŠTAVAJU I TRGAJU NA KOMADIĆE.
BEATA KOWALSKI, VIŠA MEDICINSKA SESTRA
G. Kowalski, jeste li znali da protiv vaše supruge
kaznenu istragu vodi Ured šerifa okruga Sarasota?
Nisam imao pojma da se vodi istraga.
ISKAZ JACKA KOWALSKOG
Ali dali ste detektivki Graham izjavu koja je snimljena?
Jesam, dao sam izjavu, ali nisam znao da me se snima.
Nisam pristao na snimanje.
Rekli ste mu da istražujete slučaj zlostavljanja djeteta?
ISKAZ DETEKTIVE STEPHANIE GRAHAM
Da, uvijek imam značku i predstavim se.
Pitala sam smijem li ga ispitati i ugodno smo razgovarali.
AUDIOZAPIS S ISPITIVANJA DETEKTIVKE GRAHAM
Kakav odnos imate vi i supruga?
Pa, kao svi bračni parovi. Imamo uspone i padove.
Ne možemo se baš u svemu slagati.
Ne slažete se oko Mayina liječenja?
Ne. Poznajem svoju ženu.
Katkad ostaje budna do tri ujutro i traži informacije o svemu.
Ja slušam što ona kaže i što kažu liječnici.
Ali prije svega liječnici.
Traži li Maya majčinu pozornost?
Želi joj udovoljiti?
Mama želi da bude bolesna, pa joj udovoljava?
Joj, nadam se da ne.
Ljubav, privrženost i skrb ne isključuju zlostavljanje.
-Mogu dolaziti u paketu. -Da.
U puno se toga ne slažemo, ali, vjerujte mi,
nikad ne bi namjerno naudila djeci.
Dao bih ruku u vatru za to.
-Volite li svoju ženu? -Da, volim.
Samo…
Inače je nametljiva,
a sad je još gore.
Mislim, ne želi surađivati.
-Slučaj je složen. -Da.
Mislim da bi netko mogao kazneno odgovarati.
Zato vas pitam, štitite li koga ili sudjelujete u ovome?
Štitim svoju djecu.
Jesu li vam djeca prioritet?
Kunem se, ako treba i životom svoje djece.
Što god. Sutra bih vas strpala u zatvor.
-Za Mayinu dobrobit. -Ako sam nešto skrivio, slobodno.
Samo dajte.
Da Mayu sutra puste iz bolnice,
biste li pristali na to da više nikad ne vidi majku?
Bih.
Odmah.
Htjeli su okrenuti Jacka protiv Beate?
Pretpostavljam da jesu.
Olakšalo bi im slučaj.
Rekao je da su mu djeca važnija od žene.
To je i trebao reći.
Da nije, iskoristili bi to protiv njega.
To je jedini pravi odgovor.
Došao sam kući i rekao Beati što se dogodilo.
I da…
„Što si to rekao? Zašto? Zašto si…”
Rekao sam da nemam što kriti.
Rekao sam joj da žele nju okriviti za sve
i to je izazvalo velike razmirice u kući.
Sigurno se osjećala izdano.
63. DAN POD SKRBNIŠTVOM DRŽAVE, 15. PROSINCA 2016.
Gđo Bedy, rekli ste da je Maya sretna
i da dobro napreduje pod vašom i bolničkom skrbi.
Da.
ISKAZ CATHI BEDY
Pomicala je ruke i noge bez ikakvih bolova.
U prizemlju je svirala klavir
i često je šetala bolnicom.
Polako se oporavljala.
Što kažeš na to?
ISKAZ MAYE KOWALSKI
Život s RSD-om svaki je dan drukčiji.
Katkad bih mogla, a katkad ne bih mogla neke stvari.
Svaki je dan drukčije.
Dakle, nisu u pravu.
Znamo prepoznati bol i djecu koja trpe bolove.
Maya nikad nije imala simptome kakve imaju takva djeca.
Dragi suče.
Srdačno, Maya.
Zdravo, ja sam Maya i imam poruku za vas.
Prije svega, hvala vam što radite na ovom slučaju.
Već znate da želim kući.
U posljednje mi je vrijeme grozno.
Osjećam se sve lošije.
Za Božić želim samo svoju obitelj.
Svaki dan plačem i jako sam tužna.
Nisam se uspjela pozdraviti s mamom.
Stalno se molim da se vratim kući.
Sredinom prosinca 2016. održano je saslušanje,
odnosno konferencija o stanju koje smo stalno imali.
Varinia Van Ness bila je pomoćna odvjetnica.
Djetetu je dijagnosticiran CRPS i roditelji je u skladu s time liječe.
Njihovo je zakonsko pravo da odluče kako će ga liječiti.
-Ako nisu… -Samo malo.
Prema mišljenju liječnika CRPS samo je jedna od dijagnoza.
Dr. Smith tvrdi pak nešto sasvim drukčije.
Odvijala se teška borba za prevlast.
No što god da smo pokušali, sud je svaki put stao na stranu bolnice
i dr. Sally Smith.
O odgovarajućoj dijagnozi i liječenju ne odlučuje sud ni ti ljudi,
već roditelji.
Odluka nije na nama. Ne bismo trebali ni biti ovdje, suče.
Gđo Van Ness, smirite se.
-Još jedno pitanje. -Recite.
Smije li bar nakratko vidjeti i zagrliti majku?
Nažalost, ne.
Danas ne.
Nikad mi nije došlo do glave zašto joj nisu dali da zagrli dijete.
I vjerujte mi, kad smo tog dana izašli iz sudnice,
Beata je bila shrvana.
Shrvana.
A sada jako dobro znam
da joj taj zagrljaj nitko ne može vratiti.
Nikada.
Da ju je zagrlila, mislite li da bi sad bilo drukčije?
Da.
87. DAN POD SKRBNIŠTVOM DRŽAVE, 8. SIJEČNJA 2017.
Tog smo dana trebali ići k susjedima na dječji rođendan.
Rekla mi je: „Ja ću zamotati poklon.
Neću ići s vama.
Idem spavati. Imam migrenu.”
Kyle i ja otišli smo na rođendan.
Kad smo se vratili,
soba je bila zatvorena.
Mislili smo da spava.
Sjeli smo i počeli gledati TV.
Kasnije te noći
čuli smo da netko kuca.
Bio je to njezin brat, Peter.
Peter je hodao po kući.
Ušao je u garažu.
Taj urlik…
Nikad ga neću zaboraviti.
Moje ime na poljskom.
Jacek.
Urlao je moje ime. Odmah sam znao.
Dobili ste hitnu, izvolite.
Objesila se u garaži.
Mama!
-Ne… -Ostanite na liniji.
-Koliko ima godina? -42.
Ajme meni.
-Mama! -Ne, ne idi unutra.
Poslala sam pomoć. Nemojte ništa dirati.
Dobro. Molim vas, pošaljite nekoga.
Pomoć stiže.
AUDIOZAPIS PRVOG ISPITIVANJA
Je li vam supruga dala naslutiti što planira?
Ne, ali moja je kći bolesna. Tako je sve i počelo.
Bolest je sama po sebi strašna.
-Zove me odvjetnica. Smijem? -Slobodno.
Zdravo, Debra.
Debra, muka mi je.
Grozno. Sudac je bio neumoljiv.
Znam, zato se ovo dogodilo,
zato što ju je onako odbio.
To ju je ubilo.
Na putu kući samo je o tome govorila.
Ne znam kako ću poslije reći Mayi.
Kako da joj to kažem i onda samo odem?
Dobro.
Hvala, Deb. Bok.
Jack mi je telefonom javio da si je njegova žena oduzela život.
Bila sam shrvana.
Nisam mogla vjerovati da se to dogodilo.
BEATINO PISMO SUCU HAWORTHU:
IMATE LEDENO SRCE! UNIŠTILI STE MI OBITELJ, BRAK I FINANCIJE.
U poruci za suca Hawortha Beata je jasno dala do znanja
da je htjela odvesti kćer iz bolnice.
NI DANAS MI NISTE DALI DA JE VIDIM.
Bila je jako zabrinuta zbog okolnosti i načina liječenja.
DOPUŠTATE DA JE UNIŠTAVAJU IZ DANA U DAN.
VI ĆETE BITI ODGOVORNI ZA NJEZINU POLAGANU I BOLNU SMRT.
Htjela ju je izvući odande.
Nije vidjela drugo rješenje.
BEATA: ZBOGOM
POBRINITE SE ZA MAYU I RECITE JOJ DA JE JAKO VOLIM.
RECITE I KYLEU DA GA VOLIM.
ŽELIM DA POSTANE JAK I DOBAR ČOVJEK, IMA LIJEP ŽIVOT I NE UDALJI SE OD BOGA.
PREVIŠE ME BOLI ŠTO ŽIVIM BEZ MAYE I ŠTO ME TRETIRAJU KAO ZLOČINKU.
NE MOGU JE VIŠE GLEDATI KAKO PATI. NEMA JE VEĆ TRI MJESECA!
VOLIM VAS SVE. BEATA.
BEATINA PORUKA OBITELJI PRONAĐENA NAKON SMRTI
LIJEČNIK 1: ČUJEM DA SE MAMA MALE S KETAMINOM UBILA.
PROGNOZA MI JE NAŽALOST BILA TOČNA.
LIJEČNIK 2: AJME, UŽAS.
ZNAM DA SMO DOBRO POSTUPILI, ALI BAŠ KOMA, OSJEĆAM SE LOŠE.
LIJEČNIK 1: VEĆ SE TO DOGODILO S JEDNOM MAMOM.
SVAKAKO SMO UČINILI DOBRU STVAR ZA TO DIJETE.
Bok, mama!
Bok, Maya.
Sunce moje, kako si mi?
Jako mi nedostaješ, mama.
I ti meni.
Stalno mi nedostaješ.
Nedostaje mi da se grlimo i mazimo kad dođeš s posla.
Nedostaje mi da plivamo u bazenu.
Sve mi nedostaje.
Zatvori oči i pretvaraj se da sam ondje.
Znam da nije isto, ali budi jaka i ne gubi nadu.
Boli me.
Želim kući.
Dat ću sve od sebe, obećavam.
Nakon Beatine smrti dopustili su mi da odvedem Mayu specijalistu
u Rhode Islandu, dr. Chopri.
Pregledao ju je i potvrdio da zaista ima CRPS.
Svoje je izvješće dostavio sudu.
Ubrzo nakon toga predali su Mayu u moje skrbništvo.
NAKON 92 DANA POD SKRBNIŠTVOM DRŽAVE, 13. SIJEČNJA 2017.
Maya, drago nam je što te vidimo.
Zahvalni smo što si doma.
-Hoćeš da se zajedno pomolimo? -Može.
Isuse, naš Gospodine, uzimam tvoju svetu krv
i njome blagoslivljam Mayu i svoju obitelj.
Svoju obitelj predajem u tvoje ruke.
Pobrini se za sve.
I pobrini se za Mayu.
Amen.
ČETIRI GODINE POSLIJE, 15. PROSINCA 2020.
Moja mama bila je puna empatije.
Bila je brižna, odana i pametna.
Teško mi je odabrati epitete jer kad razmišljam o mami,
ne mogu je opisati u samo nekoliko riječi.
U zatočeništvu sam provela puna tri mjeseca.
Kad su mi rekli da se mogu vratiti u normalu,
bila sam presretna.
Uslišane su sve moje molitve
i sve molitve moje obitelji.
Ali izgubila sam jednu od najvažnijih osoba u životu,
od koje se nisam stigla ni oprostiti.
To je bilo najgore.
Mislila sam da ću je opet vidjeti,
pa makar morala čekati cijelu godinu.
A kad su mi rekli da se to neće dogoditi…
Uzet ćemo pauzu, može?
Donijet ću ti čašu vode.
Kad su Mayu pustili 2017.,
morali smo se pridržavati uputa suda.
Nije smjela dobivati ketamin, pa se sve moralo odvijati polako.
Nakon više od godine dana fizioterapije,
ustala je iz kolica i počela koristiti štake.
Godinu dana nakon toga počela je hodati.
Ali i dalje ju je boljelo.
I to jako.
Bolest se može bilo kad vratiti.
Dakle, Maya sad može hodati.
Da, Maya može hodati.
Oštećenja nogu i stopala još su prisutna.
Ustani. Tako.
POSJET DR. KIRKPATRICKU
Napredak je ogroman, ali ima CRPS
i morat će živjeti s tom dijagnozom.
Zbilja dajemo sve od sebe.
Ali djeca nikad neće biti kao prije.
Jako je teško shvatiti što je Beata točno proživljavala
kad nije vidjela drugi način da izvuče kćer odande.
Strašno mi nedostaje.
Ali katkad me obuzme gnjev.
Teško je ispunjavati obje uloge.
Koliko god se trudili, majku im ne možete nadomjestiti.
Iz ove boli mora proizaći nešto dobro.
Već pet godina radim kao novinarka.
Do istine nećete doći
ako samo prihvatite argumente bez kritičkog razmišljanja.
A o ovoj temi treba kritički razmišljati.
Bilo je to 2019.
NOVINARKA
Pisala sam o skrbi za djecu u Sarasoti i naišla na slučaj Kowalski.
Vrlo je tragičan i kompliciran.
Kad sam saznala da si je Beata Kowalski oduzela život,
to me je pokosilo.
Morala sam obraditi tu priču i to na pravi način.
Počela sam kopati.
Prvo sam razgovarala s obitelji Kowalski.
Nazvala sam dr. Sally Smith da čujem i njezinu stranu priče.
Ona je čvrsto vjerovala da nije učinila ništa pogrešno.
No njezino se mišljenje razlikovalo od mišljenja drugih liječnika
koji su skrbili o Mayi, odnosno dr. Kirkpatricka i dr. Hanne.
Članak o obitelji Kowalski objavila sam u siječnju 2019.
Kanila sam prijeći na sljedeću temu,
ali počela sam dobivati pozive, mailove
i uvidjela sam da je cijela priča mnogo veća.
-Snima se. Pobrinite se za Mayu… -Intervju s Ashley.
Vivianna, prvi pokušaj.
MAJKA
Pročitala sam članak u Sarasota Herald Tribuneu
i shvatila da su stvari mnogo ozbiljnije
MAJKA
Spoznaja da i drugi to proživljavaju…
Nisam mogao vjerovati.
OTAC
Imao je napadaj. Oči su mu se okretale, tresao se.
Nije disao. Puls mu je bio vrlo slab.
Počela je povraćati.
Dobivala je modrice.
MAJKA
Odjurila sam u bolnicu.
-Zovi hitnu. -Hitna!
Odmah smo nazvali hitnu, kako i trebamo.
Sjedila sam za stolom i dobivala poruke brojnih obitelji.
Ljudi su htjeli pomoći djeci i obratili su se liječnicima,
a postali su žrtve sustava.
Otkrili su slomljena rebra, krvarenje u mozgu.
Našli su stara i nova krvarenja u mozgu.
Pitala sam: „Kako to mislite?
Dovela sam je zbog modrica.”
Onda sam upoznala Sally Smith.
Bili su izbezumljeni i očajni.
Svi su bili u kontaktu s dr. Sally Smith i dječjom bolnicom Johns Hopkins.
Nismo razgovarali s njom ni deset minuta,
a moj je muž uhićen zbog zlostavljanja djeteta.
Uhitili su nas i zatvorili, a našu su djecu dali na udomljenje.
Te su obitelji došle s nadom da će im djeca dobiti pomoć,
a izašle su u lisicama.
RAZGOVOR SA SALLY SMITH
Obavljam gotovo sve procjene djece u bolnici Johns Hopkins,
već 30 godina.
Općenito sam vrlo razumna, empatična i brižna osoba.
Nije mi glavni cilj u životu razarati obitelji.
U toj bolnici,
sve što su govorili o mojoj mami
bilo je užasno.
PORUKE DR. SALLY SMITH
LIJEČNIK: POD VIDEONADZOROM JE. SJEDI U KREVETU S LAPTOPOM U KRILU.
SMITH: PRATIT ĆEMO ŠTO RADI NA INTERNETU.
NIŠTA ME NE BI ČUDILO OD NJEZINE MAJKE.
Htjeli su me uvjeriti da je moja mama kriva za sve.
Da je izmislila da imam CRPS.
To su najobičnije gluposti.
Sada to znam.
Prvo sam bila zbunjena,
a zbunjenost je prerasla u ljutnju.
U toj su me bolnici držali u zatočeništvu,
daleko od obitelji, prijatelja, škole
i osobe koju volim.
Bila sam jako ljuta.
Ali sve sam držala u sebi.
Roditelji su me odgojili da budem dobra i pristojna.
Takva sam i bila.
Znate što?
Pokušali smo surađivati.
Ali ako šutite, ništa se neće promijeniti.
Bolnica Johns Hopkins mora odgovarati za sve što nam je učinila.
Tražimo pravdu zbog mame.
BEATINI AUDIOZAPISI
Napominjem da se ovaj razgovor snima.
Je li to u redu?
Jest.
Upućena je na jednu pretragu.
-Zanima je li obavljena. -Ne vidim nikakvu uputnicu.
Dakle, prvi je Namenda, a drugi…
Sigurno vam je ostavio poruku, a poslije vam je poslao mail.
-Dobro, Beata. -Sudac je dopustio da ima mobitel.
-Pogledajte sudski nalog. -Prestanite me snimati.
Beata je bila medicinska sestra, a ne pravnica.
Ali ipak je znala što bolnica radi.
Sve je bilježila.
Svaki mail, svaki dopis, svaki razgovor.
Sve imamo zabilježeno i zato možemo podići tužbu.
Ako iznesu nekakvu laž…
ODVJETNIK OBITELJI KOWALSKI
…mi znamo istinu.
Čula sam te razgovore i, kao majka, potpuno sam je razumjela.
Razumjela sam Beatin gnjev.
ODVJETNICA OBITELJI KOWALSKI
U njoj je sve kiptjelo kao u ekspres-loncu.
Odvjetnici moraju isključiti emocije, ali nisam si mogla pomoći.
Pomislite: „Što da se radi o mojem djetetu?”
Dijete vam trpi strašne bolove i nađete liječnike koji vam daju nadu.
A onda sve u trenu nestane.
Većina obitelji odustane,
ali ne zato što žele,
već zato što se bore protiv goleme korporacije i države.
Većina roditelja nema mogućnost, novac, hrabrost ni odvjetnike
da se suprotstave. Zato prihvate uvjete za skrbništvo.
Odvjetnik mi je savjetovao
da prihvatim uvjete za skrbništvo jer je to najsigurnije i najbrže rješenje.
U tim uvjetima roditelji pristaju na sve zahtjeve države.
PRISTANAK OCA, RODITELJSKA I PSIHOLOŠKA PROCJENA
Ako ih ispune, vratit će im dijete.
POTVRDA O ZAPOSLENJU, SAVJETOVANJE ZA PAROVE
Lakše je pridržavati se tih uvjeta, čak i ako ste nevini.
Međutim,
ako potpišete uvjete, bolnicu oslobađate odgovornosti.
Obitelj Kowalski nije prihvatila uvjete.
Beata to nije htjela.
Znala je da ima pravo i htjela se boriti.
Ne znam jesu li planirali tako daleko, ali po tome se izdvajaju od ostalih.
Da nije toliko ustrajala, ne bismo mogli podnijeti tužbu.
Tužimo bolnicu, dr. Sally Smith i Suncoast
zbog nanošenja duševne boli.
Tvrdimo da su znali što čine
i naveli Beatu na to da si naudi.
Dakle, trebaju platiti odštetu
kao kaznu zbog lošeg postupanja.
Mayin slučaj svima nama daje nadu
da ćemo poraziti Sally Smith i sustav.
Žele da ih se čuje. Žele ispričati svoju priču.
Žele da ih bolnica i dr. Sally Smith zaista čuju.
Želim da ljudi znaju da nisam lagala
i da ne lažu ni druge obitelji koje proživljavaju slične stvari.
Imam CRPS. Moja mama nije ni za što kriva.
Želim da mi ljudi vjeruju.
Gđice Kowalski, dignite desnu ruku.
ISKAZ MAYE KOWALSKI
Prisežete li da ćete govoriti istinu?
Da.
Ovo je službeni zapis.
ISKAZ JACKA KOWALSKOG
Danas je 28. kolovoza 2020., 9.57.
Kyle Kowalski započinje s iskazom.
ISKAZ KYLEA KOWALSKOG
Ovo je službeni zapis. Danas je 15. listopada 2021., 9.01.
Prošlo je pet godina otkako smo tužili bolnicu Johns Hopkins.
Noću ne spavamo. Stalno razmišljamo o tome.
Sad je 14.41. Prekidamo snimanje.
Stravično je.
Jeste li tražili drugog liječnika za terapiju ketaminskom komom?
Ne znam.
Nažalost, osoba koja to zna sad je mrtva.
-Mislite na svoju pokojnu ženu, Beatu? -Tako je.
U šestom odjeljku izjave rekla si,
citiram: „Ne želim u bolnicu ni liječniku.”
-Vidiš li? -Da.
Zašto ne želiš ići u bolnicu ni liječniku?
Pa mislim da se to podrazumijeva.
Zadnji put kad sam bila u bolnici oteli su me na tri mjeseca.
Ne želim i mrzim ići liječniku. Mrzim ići u bolnice.
Dobro.
Kad Maya bude opet davala iskaz, možete li primijeniti drugu taktiku?
Teško sve ovo podnosi. Budite pažljivi.
Pogotovo s mladim osobama.
Sjećam se
da su sestre znale razgovarati o meni.
„Ma laže. Ništa joj ne vjeruj. Ništa nju ne boli.”
To su govorile! To bi svima govorile!
Nemate pojma kakve sve traume imam!
Kako me uopće možete pitati zašto se bojim bolnica?
Jeste li vi normalni?!
Mama mi je umrla i nikad je više neću vidjeti!
Nikad!
Idem u školu
i slušam kako su djevojke s mamom išle u kupovinu.
Uživaju u tim malim stvarima.
Imate li vi pojma koliko mi je teško sve to slušati?
Stvarno?
Zbog vas imam traume!
-Trebaš li pauzu, Maya? -Da.
Dobro. Prekidamo snimanje.
URED ODVJETNIKA OBITELJI KOWALSKI, TRAVANJ 2022.
U tijeku su završne pripreme za suđenje.
Budni smo do sitnih sati.
Papiri su posvuda.
Šaljemo zahtjeve u zadnji tren, dovodimo stručnjake.
Svi dolaze dr. Hanni na ketaminsku terapiju?
Nedavno smo krenuli istraživati pravilnike
prema kojima bolnica naplaćuje račune osiguravajućim društvima.
Otkrili smo da su naplatili račune za tromjesečno liječenje CRPS-a,
a Sally Smith pred sudom je tvrdila
da Maya tu bolest nema i da su je roditelji izmislili.
Drugoj se strani loše piše.
Zato se svim silama bore da izbjegnu izlazak pred porotu.
Saznali smo i da su angažirali bivšeg suca
sa Žalbenog suda Drugog okruga koji je nadležan našem sudu.
Dakle, bolnica će imati vrlo moćne zastupnike.
Porotu ćemo sastaviti 4. travnja
i onda počinje suđenje.
1. TRAVNJA 2022., TRI DANA PRIJE SASTAVLJANJA POROTE
Zdravo, Maya.
Gdje je Kyle?
-Evo ga. -Zdravo.
-Kompa, kako si? -Dobro.
Dakle, jučer ujutro
odobrili su nam izlazak pred sud.
Bili smo presretni.
Zatim, oko 13.30
Žalbeni sud Drugog okruga naredio je odgodu suđenja.
Dakle,
u ponedjeljak ne idemo na sud.
Jesi dobro, Maya?
-Valjda. -Sredit ćemo ih.
-Ali… -Hoćemo.
Moramo se još malo strpjeti.
-Tako je godinama. -Maya?
Slušaj.
Slušaj me. Nemaju šanse na suđenju.
Zato se tako žestoko bore da ne izađemo pred sud.
Najmanje od svega žele
da obitelj Kowalski svjedoči i iznese svoju priču.
Pobijedit će upornost.
NAKON ČETIRI GODINE ČEKANJA ŽALBENI SUD ODGODIO JE SUĐENJE
NA KOJEM ĆE SE ODLUČIVATI O KAZNENOJ ODŠTETI.
Boje se izlaska pred sud.
Čine sve da to izbjegnu. Odgađaju.
Ne želim da se osjećamo poraženo.
Izgubili smo mamu,
a tata je izložen ogromnom stresu.
Sve ovo proživljava i pokušava brinuti se o djeci.
Ne želim da dalje živimo s tom spoznajom.
Kojom?
Da smo izgubili.
Čak i ako se optužbe odbace i ponište,
šteta je učinjena.
Djeca imaju traume,
roditeljima je uništen ugled.
Iako su optužbe odbačene i utvrđeno je da nisam kriva,
ljudi su mi slali poruke i govorili da se ubijem,
da moju djecu treba dati na udomljenje
i da ne žele da mi ih vrate.
Htjeli su okrenuti njezinog oca protiv mene.
Htjeli su da se svađamo i međusobno okrivljujemo.
Izgubila sam mnoge prijatelje.
Izgubila sam dom, posao,
svoju kćer.
Nastojim ne razmišljati o tome jer ona je sada sa mnom i…
Oprostite.
Nitko vam ne vrati novac koji ste dali odvjetnicima i stručnjacima.
Zadužili smo se. Skoro smo proglasili bankrot.
Suludo.
Proveo sam više od 300 dana u zatvoru.
Onda su odbacili optužbe.
Uništili su mi život.
Zbilja je zastrašujuće
kad znate da vam nečije riječi mogu zauvijek promijeniti život.
Velik je pritisak na pedijatrima
koji donose odluku o tome je li riječ o zlostavljanju ili nezgodi.
No slučajevi su složeni i nije sve crno-bijelo.
Često se radi o sivom području.
DESTRUKTIVNA DIJAGNOZA
Kada je riječ jedne osobe svetinja,
nastaju mišljenja, tumačenja, stavovi i predrasude,
a to ima golemu ulogu koja može biti opasna.
Od 2016. šaljem Sally božićne čestitke
s fotografijom naše obitelji.
Želim je podsjetiti na to kako nas nije uspjela razdvojiti.
Jedne je godine odgovorila, na moje iznenađenje.
Napisala je ovo:
„Dragi g. i gđa Graham, dobila sam čestitku.
Žao mi je što ste još ljuti na mene zbog sudjelovanja u istrazi o vašem sinu.
Broj slučajeva zlostavljanja djece u okrugu Pinellas nije malen.
Znam da želite istaknuti da s vašim sinom nije bilo tako.
U poruci ste spomenuli da Tristan ima novu dijagnozu.
Rado bih čula o čemu se radi da to idući put mogu uzeti u obzir.
Trudim se biti temeljita i postupati ispravno.
Ipak,
moram biti oprezna i voditi računa o ‘sivim područjima.’”
Postoje siva područja.
To je samo njezino mišljenje.
Zaista je mnogo slučajeva u kojima su obitelji nepravedno optužene.
Koliko puta smiju pogriješiti i nekome uništiti život
prije nego što kažu: „Dosta je. Nešto moramo promijeniti.”
Dokle više?
DANA 5. TRAVNJA 2022. OBITELJI KOWALSKI ODOBRENO JE SASLUŠANJE
NA KOJEM ĆE UPUTITI ZADNJI ZAHTJEV ZA SUĐENJE.
Smiri se.
Tako, smiri se.
Sudnica H.
Obustavili su nam sastavljanje porote u ponedjeljak.
Danas je utorak.
Imamo još jednu priliku da izađemo pred suca i…
Vidjet ćemo hoće li se suđenje nastaviti. Sutra bi trebalo sastaviti porotu.
Ako nam to ne uspije, morat ćemo čekati još godinu dana.
Ovo mora prestati. Grozno je.
Sinoć sam napisala izjavu
koju danas želim pročitati pred sudom.
Nadam se da će me napokon saslušati.
Želim da znaju da je moja mama bila dobra osoba.
Želim da znaju da je bila jaka i odlučna.
Idem onamo uglavnom zbog nje.
Suđenje im znači sve na svijetu jer bez toga nema zaključka.
Svijet treba čuti njihovu priču.
Ništa se neće popraviti, ali napokon će moći krenuti dalje.
Ustanite. Počinje sjednica 12. okružnog suda u okrugu Sarasota.
Predsjeda sudac Hunter Carroll.
Molim vas, sjednite.
GLAS SUCA HUNTERA CARROLA
Odgodio sam 2000 predmeta da bi se ovo suđenje moglo održati,
ali polako nam izmiče prilika da započnemo ovaj predmet.
Takva je situacija.
Razumijem, suče, ali postoje olakotne okolnosti.
ODVJETNIK OBITELJI KOWALSKI
Predmet mogu svesti na ono najnužnije kako bi se mogao obraditi.
Zašto je Žalbeni sud Drugog okruga odgodio suđenje?
Ne možemo sastaviti porotu, a onda ne održati suđenje.
Nema ograničenja nadležnosti suda u pogledu sastavljanja porote.
Poduzet ću sve što je potrebno da se suđenje održi u propisanom roku.
G. Altenbernd, replika?
ODVJETNIK BOLNICE
To nije izvedivo.
Ljudi, mnogo je toga u ovom trenutku neizvjesno.
Zasad uklanjam predmet s rasporeda.
Donosim nalog za odgodu sudskih postupaka
najranije do 4. svibnja 2022. ili dok sud ne donese novi nalog.
Trebamo li danas još što obraditi?
ODVJETNIK OBITELJI KOWALSKI
Da, suče. Ovdje je obitelj Kowalski i htjeli bi se obratiti sudu.
To nije uobičajeno. G. Huntere?
Suče, to nije dobra ideja.
ODVJETNIK BOLNICE
Bilo bi najbolje da ostane na ovome.
Dakle, uzet ćemo stanku. Izdat ću naloge.
U redu, hvala.
-Dobro. Hvala svima. -Hvala, suče.
Ustanite. Sud uzima stanku.
Ne mogu…
SUDAC JE POTVRDIO DA SE SUĐENJE ODGAĐA DOK ŽALBENI SUD DRUGOG OKRUGA
NE ODLUČI MOŽE LI SE TRAŽITI KAZNENA ODŠTETA.
Da.
Bešćutni gadovi.
Samo će nas dalje gaziti.
Živo im se fućka.
Prestanite, molim vas. Dosta mi je svega.
Dođi.
Nije fer, tata. Ovo nikad neće završiti.
Nikad, tata.
Nema izlaza.
Molim se svake večeri.
Uzalud. Ne pomaže.
Djeca su shrvana.
Ja sam shrvan.
Iscrpljujuće je.
Ali ako odustanemo i zašutimo,
ovo će se opet dogoditi.
Samo je pitanje vremena.
To se ne događa samo obitelji Kowalski ni samo na Floridi.
Obitelji iz cijele zemlje
govore da su optužene za zlostavljanje djeteta.
Neke se godinama bore protiv tih optužbi pravnim sredstvima.
Neki su roditelji i danas u zatvoru.
Obitelj Kowalski bori se za te roditelje
i senzibilizira javnost o problemu
koji je obavijen sramom i šutnjom.
Brzo.
Zatvoreni su prozori, sve je zatvoreno.
Želimo da se Beatin glas čuje.
Fokus je dobar?
Želimo da se Mayin glas čuje.
Da. Super, hvala.
Dobro si?
Želim govoriti.
Ali ne mogu prestati plakati.
Mrzim plakati.
Isplači se ako trebaš.
To je normalno.
Moraš se sama zauzeti za sebe jer mama nije s tobom.
Zatvori oči i pretvaraj se da sam ondje.
Znam da nije isto, ali budi jaka.
Mama, ako ovo gledaš, želim da znaš da te volim.
Šaljem ti puse.
Znat ćeš da su od mene.
„Draga mama.
Život je sjeban otkako si nas napustila,
i to najblaže rečeno.
Tata, Kyle i ja morali smo se prilagoditi.
Tata se zaokuplja ličenjem kuća u susjedstvu.
Kyle ide pecati i tako provodi sate.
Ja sam se usredotočila na školu, a kad me to počelo iscrpljivati,
počela sam se družiti s prijateljima.
Udaljila sam se od kuće i sjećanja.
Ali čim zakoračimo u svoj dom,
nastupa povratak u stvarnost.
Nedostaješ nam.
Nedostaješ mi.
Pet nam godina obećavaju izlazak pred sud.
Ali čim se datum približi, nađu način da ga još više odgode.
Obeshrabreni smo, ali nećemo se nagoditi.
Borit ćemo se za tebe i za tisuće drugih obitelji
koje su se našle u istoj nesretnoj situaciji.
Doći će i taj dan.
Volim te.”
I ja tebe volim.
Obitelj gradimo s ljubavlju.
Iskrenošću.
Povjerenjem.
Kao roditelji činimo sve što možemo za svoju djecu.
Dajemo sve od sebe.
Takvi smo bili Beata i ja.
SRETAN ROĐENDAN, MAMA
Dana 7. listopada 2022. Žalbeni sud Drugog okruga
odobrio je obitelji Kowalski da traži odštetu.
Suđenje je zakazano za 11. rujna., 2530 dana nakon Mayina izlaska iz bolnice.
U prosincu 2021. dr. Sally Smith i Suncoast Center
nagodili su se s obitelji Kowalski.
Dr. Smith nije htjela dati izjavu za ovaj dokumentarni film.
Izjava dječje bolnice Johns Hopkins:
Privatnost i sigurnost pacijenata i njihovih obitelji naš su prioritet.
U skladu sa zakonom o povjerljivosti ne dijelimo informacije o slučajevima.
Na prvom je mjestu dijete koje nam je povjereno na skrb.
Svaku sumnju na zlostavljanje ili zanemarivanje
dužni smo prijaviti Ministarstvu djece i obitelji.
Ministarstvo zatim istražuje slučaj
i donosi odluku u najboljem interesu djeteta.
Izjava suca Leeja E. Hawortha:
Odluke o kontaktu između Maye i obitelji
temeljile su se na preporukama liječnika i osoblja bolnice stručnih u tom području.
Sudac odlučuje na temelju dokaza i informacija koje su mu dostavljene.
To sam i učinio.
Za osobe s psihičkim teškoćama i suicidalnim mislima
informacije i resursi dostupni su na wannatalkaboutit.com.
Uz obitelj Kowalski susreli smo još stotinu obitelji diljem zemlje
koje su bolnice i liječnici optužili za zlostavljanje djece.
Naš Leo rodio se s rijetkim genetskim poremećajem.
Nešto nije bilo u redu s njegovom desnom nogom.
Plakala je i čudno pomicala ruku kad bismo je podigli.
Ministarstvo je naredilo da ih dovedemo njihovu liječniku.
Otišli smo na hitnu i napravili su joj rendgensku snimku.
Prema pedijatru za zlostavljanu djecu
jedini uzrok mogla je biti nasilna povreda glave.
Nisu mu pogledali povijest bolesti ni pokušali utvrditi što se događa.
Pitala sam ih radi li se možda o nekom oboljenju.
Sin mi nije pretrpio nikakvu ozljedu.
Rekao je: „Da, ali bebe ne mogu govoriti. Ovdje se radi o zlostavljanju.”
Mislila sam da sam dobro postupila kad sam dovela dijete u bolnicu.
Nisam imala pojma kakve bi mogle biti posljedice.
U bolnici su nam oduzeli obje bebe.
Proveo sam 15 godina u zatvoru.
Oca su mi osudili na zatvor i ondje je već 26 godina.
Ne kažu: „Nevini ste dok se ne dokaže krivnja.”
Kažu: „Krivi ste dok ne dokažete nevinost.”
Jednostavno ne mogu vjerovati da imamo ovakav sustav zaštite djece.
Ovo nam nije bilo ni nakraj pameti.
Ali može se bilo kad dogoditi svakome.
Trauma ostaje zauvijek.
Da.
Prijevod titlova: Martina Grujić